钦定古今图书集成/明伦汇编/闺媛典/第138卷 > 施清母某氏
## 钦定古今图书集成/明伦汇编/闺媛典/第138卷 > 施清母某氏

按《庐江县志》：“某氏，施清母。天顺间，夫戍广西柳州没，
氏年十九，清未周岁，伍中多欲娶之，氏矢志不二。适
同乡戍妇有回取军装者，乃与俱行，艰辛万状，数千
里负骸骨归葬。成化末，氏年五十馀，清操益励。乡里
欲上其事，清以告，母止之曰：‘此妇女之常，吾守吾常
而已，奚以名为’？”